JMT บวก 4% “ออลไทม์ไฮ” รับโบรกฯ อัพกำไรปี 64-66 โตแกร่ง เคาะเป้าใหม่ 70 บ.
JMT บวก 4% “ออลไทม์ไฮ” รับโบรกฯ อัพกำไรปี 64-66 โตแกร่ง เคาะเป้าใหม่ 70 บ. โดย ณ เวลา 15:47 น. อยู่ที่ระดับ 60.25 บาท บวก 2.25 บาท
JMT บวก 4% “ออลไทม์ไฮ” รับโบรกฯ อัพกำไรปี 64-66 โตแกร่ง เคาะเป้าใหม่ 70 บ. โดย ณ เวลา 15:47 น. อยู่ที่ระดับ 60.25 บาท บวก 2.25 บาท
25 พ.ย. 2564

ผู้สื่อข่าวรายงานว่า  วันนี้(25 พ.ย.64) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน)  หรือ JMT ณ เวลา 15:47น. อยู่ที่ระดับ 60.25 บาท บวก 2.25 บาท หรือ 3.88% ด้วยมูลค่าซื้อขา 650 ล้านบาท ราคาหุ้นสูงสุดตั้งแต่เข้าตลาดเมื่อวันที่ 27 พ.ย.2555

ด้านบริษัทหลักทรัพย์ ที่ปรึกษาการลงทุน เอฟเอสเอส อินเตอร์เนชั่นแนล จำกัด หรือ FSSIA ระบุในบทวิเคราะห์วันนี้ว่า ตลาดกังวลเรื่องราคาหุ้น JMT นั้นแพงไปสำหรับการลงทุนหรือไม่ และประสิทธิภาพการบริหาร NPL ที่มีหลักประกัน และอัตรากำไรจะเทียบเท่ากับที่ JMT บริหาร NPL ที่ไม่มีหลักประกันหรือไม่
ทั้งนี้ FSSIA มองว่าตลาดค่อนข้างกังวลเกินเหตุในสองเรื่องข้างต้นนี้ โดยเชื่อว่า JMT นั้นซื้อขายอยู่ที่มูลค่าที่สมเหตุสมผล และยังมีที่ว่างให้ปรับตัวขึ้นอีก นอกจากนั้นแล้วยังมีความเชื่อมั่นสูงต่อความสามารถในการบริหาร NPL แบบมีหลักประกันจากกลยุทธ์ และโครงสร้างพอร์ตของ JMT
โดยตลาดมองว่า JMT ควรจะซื้อขายอยู่ในช่วง PE 20-25x ขณะที่ FSSIA มองว่าที่ JMT ควรจะซื้อขายที่ระดับสูงกว่านั้นด้วย 1) คาดการณ์การเติบโตกำไรปี 2565 ที่ 69% (EPS +30%) 2) ความไม่แน่นอนที่กำไรจะออกมาต่ำค่อนข้างน้อย 3) มีการใช้เงินทุนอย่างมีประสิทธิภาพ
ดังนั้น FSSIA จึงแนะนำให้นักลงทุนมอง JMT ในระยะยาวจากลักษณะของธุรกิจบริหารสินทรัพย์ ซึ่งปกติแล้วจะใช้เวลาราวสามปีก่อนจะคืนทุน โดยขณะนี้ JMT ซื้อขายบน PE 2565 ที่ 36x และหลังจากที่บริษัทเริ่มรับรู้ผลตอบแทนจากการซื้อ NPL ใหม่ในปี 2566-67 PE จะปรับตัวลดลงมาที่ 25x และ 17x ตามลำดับ
ขณะเดียวกัน FSSIA มองว่าการคืนทุนของ NPL แบบมีหลักประกันของ JMT จะสั้นกว่า BAM (6-8 ปี) เนื่องจาก 1) การบริหารหนี้เสียด้วยการปรับโครงสร้างหนี้ 2) โครงสร้างหนี้ที่ส่วนใหญ่เป็น NPL ที่พักอาศัย โดยจากการตรวจสอบย้อนหลังของ FSSIA พบว่าในปี 2560-2561 ซึ่งเป็นปีที่ JMT บุกธุรกิจ NPL แบบมีหลักประกัน บริษัทมีระยะเวลาคืนทุนที่ 2 ปี เท่านั้น โดยสามารถเก็บหนี้ได้ 71% และ 45% ของจำนวนที่ลงทุนไปไว้ในพอร์ตปี 2561-2562 ตามลำดับ
ทั้งนี้ FSSIA คาดว่าพอร์ตปี 2561 จะถึงจุดคืนทุนในปี 2565 ทำให้การที่บริษัทรุกซื้อหนี้เสียแบบมีหลักประกันเพิ่มขึ้นนั้น การคุ้มทุนที่ 3-5 ปีจึงเป็นเรื่องที่ค่อนข้างเหมือนกัน
ดังนั้น FSSIA ปรับเพิ่มกำไรสุทธิ JMT ปี 2564-2566  5%/6%/6% ตามลำดับ และปรับราคาเป้าหมาย (GGM-based) เป็น 70 บาท โดยคงสถานะเป็นหนึ่งในหุ้นท็อปพิกของกลุ่ม Diversified Financial